Document ID: 31992R2467

ΚΑΝΟΝΙΣΜΟΣ (ΕΟΚ) αριθ. 2467/92 ΤΗΣ ΕΠΙΤΡΟΠΗΣ της 25ης Αυγούστου 1992 που διευρύνει τον κατάλογο των αροτριαίων καλλιεργειών που προβλέπεται από τον κανονισμό (ΕΟΚ) αριθ. 1765/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 που θεσπίζει καθεστώς στήριξης των παραγωγών ορισμένων αροτριαίων καλλιεργειών (1), και ιδίως το άρθρο 12,
Εκτιμώντας:
ότι ο γλυκός αραβόσιτος καλύπτεται από τον κανονισμό σχετικά με την κοινή οργάνωση της αγοράς στον τομέα των σιτηρών- ότι για το προϊόν αυτό και για τα άλλα σιτηρά θα εφαρμοστούν από την περίοδο 1993/94 μειώσεις στις ενισχύσεις και την προστασία κατά την εισαγωγή- ότι πρέπει επομένως να εφαρμοστεί επίσης για το προϊόν αυτό το καθεστώς στήριξης των παραγωγών ορισμένων αροτριαίων καλλιεργειών-
ότι οι μέθοδοι παραγωγής οι σχετικές με τα μπιζέλια που προορίζονται για τη διατροφή του ανθρώπου, δεν διακρίνονται από εκείνες που αφορούν τα μπιζέλια για τη διατροφή των ζώων παρά μόνο στο στάδιο της ωρίμανσης κατά τη στιγμή της συγκομιδής- ότι τη διαφορετική μεταχείριση μπορεί να την εγγυηθεί μόνο ένα καθεστώς ελέγχου δυσανάλογων διαστάσεων- ότι ενδείκνυται επομένως να προστεθεί η καλλιέργεια αυτή στον κατάλογο των αροτριαίων καλλιεργειών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Σιτηρών και των Πρωτεϊνούχων Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 1765/92 προστίθενται οι ακόλουθες αροτριαίες καλλιέργειες:
Κωδικός ΣΟ Περιγραφή εμπορευμάτων Ι. ΣΙΤΗΡΑ 0709 90 60 Αραβόσιτος ο γλυκός ΙΙ. ΠΡΩΤΕΪΝΟΥΧΑ 0708 10 Μπιζέλια (Pisum sativum)
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Αυγούστου 1992.

Labels: 17
19
6